गांव से सटे एरिया में नहीं बनेगा एशपॉण्ड
झारखंडप्रदूषण नियंत्रण बोर्ड रांची की तीन सदस्यीय टीम ने शुक्रवार को केटीपीएस बांझेडीह के एशपॉण्ड निर्माण को लेकर करियावां मौजा पहुचंकर प्रदूषण से संबंधित शिकायतों का जायजा लिया। टीम में दिनेश प्रसाद सिंह, आर्यन कश्यप राजू सिन्हा शामिल थे।
इस दौरान ग्रामीणों ने टीम के सदस्यों को प्रदूषण से संबंधित समस्याओं से अवगत कराया। मौके पर प्रदूषण विभाग की टीम के अधिकारियों ने बताया कि डीवीसी केटीपीएस को 300 एकड़ में एशपॉण्ड निर्माण कराना है, जिसमें डीवीसी केटीपीएस ने 118 एकड़ भूमि पर एशपॉण्ड बना चुकी है और 182 एकड़ भूमि में एशपॉण्ड का निर्माण कराना है। अभी डीवीसी के पास 410 एकड़ भूमि और बच रही है। वहीं डीवीसी के रेसिडेंसिशल एरिया को छोड़कर बची जमीन में एशपॉण्ड बनाना है। टीम के सदस्यों ने ग्रामीणों को आश्वासन देते हुए कहा कि डीवीसी गांव से सटे एरिया में एशपॉण्ड निर्माण नहीं कर सकती है। उन्होंने बताया कि एशपॉण्ड निर्माण के पूर्व डीवीसी बची हुई जमीन पर प्लांटटेंशन करवाए। सदस्यों ने बताया कि करियावां के प्रदूषण की समस्या की जांच रिपोर्ट बोर्ड को भेजी जाएगी। मौके पर एसडीओ प्रभात कुमार बरदियार, एसडीपीओ चंदेश्वर प्रसाद, इंस्पेक्टर राजबल्लभ पासवान, सीओ बालेश्वर राम, थाना प्रभारी हरिनंदन सिंह, भाजपा नेता रामचंद्र सिंह, सुरेश यादव, मीना साव, माले नेता श्यामदेव यादव के अलावा मुखिया धीरज कुमार, ग्रामीण पोखराज राणा, बिहारी यादव, अर्जुन सिंह, कॉलेश्वर सिंह, विक्की राणा, सिकंदर यादव सहित कई ग्रामीण मौजूद थे।
करियांवा में िनरीक्षण के दौरान अपनी समस्याएं रखते ग्रामीण।
समस्या सुनते प्रदूषण बोर्ड के सदस्य
डीवीसी गांव की तरफ की जमीन पर पहले कराए पौधरोपण
प्रदूषणविभाग की टीम के निरीक्षण के संबंध में जानकारी देते हुए एसडीओ प्रभात कुमार बादियार ने बताया कि टीम की ओर से आबादी वाले गांव से हटकर एशपॉण्ड के निर्माण को लेकर डीवीसी को निर्देश दिए गए हैं। उन्होंने बताया कि टीम की ओर से डीवीसी को अधिग्रहीत जमीन के तहत गांव से सटी जमीन से हटकर एवं ग्रीन फील्ड एरिया में जमीन को कम कर उसे ओर पॉण्ड का दायरा बढ़ाने की बात कही गई है। साथ ही गांव की तरफ वाली जमीन में अधिक से अधिक भाग में पौधरोपण की बात कही गई है। एसडीओ ने बताया कि टीम की ओर से मानक के अनुसार आबादी को ध्यान में रखकर एशपॉण्ड निर्माण के संबंध में अपनी रिपोर्ट उपायुक्त को समर्पित करने की बात कही गई है।
hin_Deva awa_Deva hin_Deva hin_Deva hin_Deva hin_Deva hin_Deva